Πρόταση κανονισμού που τροποποιεί τον κανονισμό (ΕΟΚ) αριθ. 2158/92 για την πυροπροστασία των κοινοτικών δασών (COM(96)0341 - C4-0477/96 - 96/0186(CNS))

πρόταση αυτή εγκρίνεται με τις ακόλουθες τροποποιήσεις :

(Τροπολογία 9)

Πρώτη αιτιολογική αναφορά

>Αρχικό κείμενο>

Έχοντας υπόψη τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 43 αυτής[semigr ]

>Κείμενο μετά την ψηφοφορία στο ΕΚ>

Έχοντας υπόψη τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 43 και το άρθρο 130Σ (1) αυτής[semigr ]

(Τροπολογία 10)

Αιτιολογική αναφορά 4α (νέα)

>Κείμενο μετά την ψηφοφορία στο ΕΚ>

έχοντας υπόψη την κοινή δήλωση των τριών θεσμικών οργάνων της 1ης Μαρτίου 1995 σχετικά με την εγγραφή των δημοσιονομικών διατάξεων στις νομοθετικές πράξεις.

(Τροπολογία 11)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

ότι, δεδομένου του θεμελιώδους ρόλου που διαδραματίζει, κυρίως μέσω των επαγγελματικών του ενώσεων, ο πληθυσμός της υπαίθρου, ιδιαίτερα οι δασοκόμοι και οι κτηνοτρόφοι κύριοι προστάτες της ευρωπαϊκής δασικής κληρονομιάς, στην κατάρτιση του περιφερειακού σχεδιασμού της δασικής πυροπροστασίας, της προληπτικής δασοκομίας και των μέτρων άμεσης επέμβασης, και δεδομένης της ανάγκης δημιουργίας των προϋποθέσεων για την ενεργό συμμετοχή των φορέων αυτών στην προστασία των ευρωπαϊκών δασών από τον εν λόγω αβιωτικό παράγοντα[semigr ]

(Τροπολογία 18)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι είναι σκόπιμο να εξαρτάται η κοινοτική χρηματοδότηση από την αναδάσωση των εκτάσεων που καταστράφηκαν από πυρκαγιά,

(Τροπολογία 12)

Δέκατη αιτιολογική σκέψη

>Αρχικό κείμενο>

ότι για την εφαρμογή του προγράμματος αυτού για την περίοδο ανανεώσεως θεωρείται αναγκαίο το ποσό των 70 εκατ. ECU.

>Κείμενο μετά την ψηφοφορία στο ΕΚ>

ότι προτείνεται συμπληρωματικό ενδεικτικό ποσό 70 εκατ. ECU ως δημοσιονομική αναφορά που αντανακλά τη βούληση του νομοθέτη και δεν θίγει τις αρμοδιότητες της αρμόδιας για τον προϋπολογισμό αρχής όπως καθορίζονται από τη Συνθήκη για την εφαρμογή του προγράμματος αυτού για την περίοδο ανανεώσεως[semigr ]

(Τροπολογία 13)

ΑΡΘΡΟ -1 (νέο)

Άρθρο 5, παράγραφος 3 (Κανονισμός 2158/92)

>Κείμενο μετά την ψηφοφορία στο ΕΚ>

´Aρθρο -1

Στο άρθρο 5 του κανονισμού (ΕΟΚ) 2158/92 η παράγραφος 3 αντικαθίσταται από το ακόλουθο κείμενο:

3. «Οι λεπτομέρειες εφαρμογής της παραγράφου 2 αποφασίζονται, εντός των ορίων των διαθέσιμων πιστώσεων, σύμφωνα με τη διαδικασία που προβλέπεται στο άρθρο 9. Αφορούν ιδιαίτερως το είδος, τη συγκρισιμότητα και τη συλλογή των πληροφοριών καθώς και τις συνθήκες πρόσβασης στις πληροφορίες που συλλέγονται. Το ΕΚ ενημερώνεται για τις αποφάσεις που λαμβάνονται όσον αφορά τις λεπτομέρειες εφαρμογής.»

(Τροπολογία 14)

ΑΡΘΡΟ -1α (νέο)

Άρθρο 8α (νέο) (Κανονισμός 2158/92)

>Κείμενο μετά την ψηφοφορία στο ΕΚ>

Άρθρο -1α

Μετά το άρθρο 8 προστίθεται το ακόλουθο νέο άρθρο:

«Άρθρο 8α

Η Επιτροπή επικουρείται από επιτροπή συμβουλευτικού χαρακτήρα (τη μόνιμη δασική επιτροπή που συστήθηκε με την απόφαση 89/367/ΕΟΚ) που αποτελείται από έναν αντιπρόσωπο από κάθε κράτος μέλος και προεδρεύεται από τον αντιπρόσωπο της Επιτροπής.»

(Τροπολογία 15)

ΑΡΘΡΟ -1β (νέο)

Άρθρο 9, παράγραφοι 2 και 3 (Κανονισμός 2158/92)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο -1β

Στο άρθρο 9 οι παράγραφοι 2 και 3 αντικαθίστανται από το ακόλουθο κείμενο:

"2. Ο αντιπρόσωπος της Επιτροπής υποβάλλει στην επιτροπή σχέδιο μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος, ενδεχομένως με τη διενέργεια ψηφοφορίας.

Η γνώμη εγγράφεται στα πρακτικά[semigr ] επιπλέον, όλα τα κράτη μέλη έχουν το δικαίωμα να ζητήσουν να εγγραφεί στα πρακτικά η άποψή τους.

Η Επιτροπή λαμβάνει υπόψη της όσο το δυνατόν περισσότερο τη γνώμη της επιτροπής και την ενημερώνει για τον τρόπο με τον οποίο έλαβε υπόψη της τη γνώμη αυτή.

Οι συνεδριάσεις της επιτροπής είναι δημόσιες εκτός αν ληφθεί διαφορετική απόφαση δεόντως αιτιολογημένη και δημοσιευθεί έγκαιρα. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις. Δημοσιεύει τα πρακτικά των συνεδριάσεών της. Καταρτίζει δημόσιο κατάλογο με τις δηλώσεις ενδιαφέροντος των μελών της.

(Τροπολογία 16)

ΑΡΘΡΟ 1

>Αρχικό κείμενο>

Στο άρθρο 10 οι παράγραφοι 1 και 2 αντικαθίσταται από τις ακόλουθες:

"1. Η δράση προγραμματίζεται για μια πενταετία από την 1η Ιανουαρίου 1997.

2. Το ποσό των κοινοτικών δημοσιονομικών μέσων που κρίνεται αναγκαίο για την εφαρμογή της δράσης είναι 70 εκατ. ECU για την περίοδο 1997-2001.

>Κείμενο μετά την ψηφοφορία στο ΕΚ>

Το άρθρο 10 αντικαθίσταται από το ακόλουθο κείμενο:

"1. Η δράση προγραμματίζεται για μια πενταετία από την 1η Ιανουαρίου 1997.

2. Η δημοσιονομική αναφορά που αντανακλά τη βούληση του νομοθέτη, για την εφαρμογή της δράσης αυτής είναι 70 εκατ. ECU για την περίοδο 1997-2001. Η αναφορά αυτή δεν θίγει τις αρμοδιότητες της αρμόδιας για τον προϋπολογισμό αρχής όπως καθορίζονται από τη Συνθήκη.

Η αρμόδια για τον προϋπολογισμό αρχή καθορίζει το ετήσιο κονδύλι σε συνάρτηση με τις διαθέσιμες πιστώσεις για κάθε οικονομικό έτος λαμβάνοντας υπόψη τις αρχές της χρηστής διαχείρισης που αναφέρονται στο άρθρο 2 του Δημοσιονομικού Κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων[semigr ]

3. Πριν από το τέλος του 1999, η Επιτροπή υποβάλλει, προς ενημέρωση, έκθεση σχετικά με την επίπτωση των μέτρων που προβλέπονται κατ' εφαρμογή του προγράμματος ιδίως όσον αφορά τις οικολογικές, οικονομικές και κοινωνικές πτυχές (ποιοτική αποτίμηση), καθώς και όσον αφορά τα αποτελέσματα ανάλυσης κόστους/ απόδοσης (ποσοτική αποτίμηση).

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την τροποποίηση του κανονισμού (ΕΟΚ) αριθ. 2158/92 για την πυροπροστασία των κοινοτικών δασών (COM(96)0341 - C4-0477/96 - 96/0186(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0341 - 96/0186(CNS)) ((ΕΕ C 268 της 14.9.1996, σελ. 8)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0477/96),

- θεωρώντας ότι η προτεινόμενη νομική βάση δεν είναι κατάλληλη και ότι θα πρέπει επίσης να γίνει μνεία του άρθρου 130 Σ, παράγραφος 1, της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Προϋπολογισμών, της Επιτροπής Γεωργίας και Ανάπτυξης της Υπαίθρου και της Επιτροπής Νομικών Θεμάτων και Δικαιωμάτων των Πολιτών (A4-0417/96),

1. εγκρίνει την πρόταση της Επιτροπής με την επιφύλαξη των τροπολογιών που επέφερε το Σώμα[semigr ]

2. ζητεί από την Επιτροπή να τροποποιήσει την πρότασή της αναλόγως σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.